CELEX: 22021D1946
Language: bg
Date: 2021-09-28 00:00:00
Title: Решение № 1/2021 на Специализирания комитет, създаден по силата на член 8, параграф 1, буква с) от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, от 28 септември 2021 година във връзка с удължаването на срока, посочен в член 540, параграф 3, по време на който могат да се обменят ДНК профили и дактилоскопични отпечатъци с Обединеното кралство (2021/1946) (Съгласно правило 9, параграф 2 от приложение 1 към Споразумението за търговия и сътрудничество секретариатът регистрира всяко решение или препоръка под пореден номер и с позоваване на датата на приемането му.)

10.11.2021   
               
               
                  BG
               
               
                  Официален вестник на Европейския съюз
               
               
                  L 397/32
               
            
         РЕШЕНИЕ № 1/2021 НА СПЕЦИАЛИЗИРАНИЯ КОМИТЕТ, СЪЗДАДЕН ПО СИЛАТА НА ЧЛЕН 8, ПАРАГРАФ 1, БУКВА С) ОТ СПОРАЗУМЕНИЕТО ЗА ТЪРГОВИЯ И СЪТРУДНИЧЕСТВО МЕЖДУ ЕВРОПЕЙСКИЯ СЪЮЗ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ, ОТ ЕДНА СТРАНА, И ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ, ОТ ДРУГА СТРАНА,
         ОТ 28 СЕПТЕМВРИ 2021 ГОДИНА
         във връзка с удължаването на срока, посочен в член 540, параграф 3, по време на който могат да се обменят ДНК профили и дактилоскопични отпечатъци с Обединеното кралство (2021/1946) (1)
         
         СПЕЦИАЛИЗИРАНИЯТ КОМИТЕТ ПО ПРАВОПРИЛАГАНЕ И СЪДЕБНО СЪТРУДНИЧЕСТВО,
         Като взе предвид Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна („Споразумението за търговия и сътрудничество“), и по-специално член 540, параграф 3 от него,
         като има предвид, че:
         
                     1)
                  
                  
                     Споразумението за търговия и сътрудничество беше подписано на 30 декември 2020 г., прилагаше се временно от 1 януари 2021 г. и влезе в сила на 1 май 2021 г.
                  
               
                     2)
                  
                  
                     По силата на член 540, параграф 3 от Споразумението за търговия и сътрудничество страните се споразумяха, че държавите членки могат да предоставят на Обединеното кралство личните данни, посочени в членове 530, 531, 534 и 536, до датата или датите, определени от Съюза в съответствие с член 540, параграф 2, но не по-късно от девет месеца след влизането в сила на Споразумението за търговия и сътрудничество. Специализираният комитет по правоприлагане и съдебно сътрудничество може да удължи този срок еднократно с най-много девет месеца.
                  
               
                     3)
                  
                  
                     Оценките, изисквани съгласно член 540, няма да бъдат завършени до 30 септември 2021 г. За да се даде възможност на държавите членки да продължат да предоставят на Обединеното кралство личните данни, посочени в членове 530, 531, 534 и 536, считано от 1 октомври 2021 г. до приключване на оценките, е целесъобразно Специализираният комитет по правоприлагане и съдебно сътрудничество да удължи срока, предвиден в член 540, параграф 3, с девет месеца до 30 юни 2022 г.
                  
               ПРИЕ НАСТОЯЩОТО РЕШЕНИЕ:
         
            Член 1
            Срокът, преди чието изтичане държавите членки могат да продължат да предоставят на Обединеното кралство личните данни, посочени в членове 530, 531 и 534 от Споразумението за търговия и сътрудничество, и да предоставят на Обединеното кралство допълнителни налични лични данни и друга информация, както е посочено в член 536 от Споразумението за търговия и сътрудничество, се удължава до 30 юни 2022 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел и Лондон на 28 септември 2021 година.
            
               За Специализирания комитет по правоприлагане и съдебно сътрудничество
            
            
               
                  Съпредседатели
               
               Chris JONES
               Stephen RYAN
               Bruno GENCARELLI
            
         
         
            (1)  Съгласно правило 9, параграф 2 от приложение 1 към Споразумението за търговия и сътрудничество секретариатът регистрира всяко решение или препоръка под пореден номер и с позоваване на датата на приемането му.